Iulia Toma a participat la concursuri sau festivaluri naționale și internaționale în decursul pregătirii sale pianistice, cum ar fi: Festivalul internațional „Sabin Păutza”, concurs-festival euroregional „Alma Cornea Ionescu”, concursul național „Duo Pianistic”, festivalul internațional Summer Academy of University of music and Performing Arts Vienna și festivalul muzicii maghiare. De asemenea, a concertat solo sau cameral pe scenele următoarelor filarmonici: Cluj-Napoca, Brașov, Pitești, Timișoara, Arad, Satu-Mare și Craiova. Dezvoltarea artei pianistice i-a fost îndrumată de profesori precum Molnar Adela, Radu Rotaru, Sorin Dogariu, Daniel Goiți și Adriana Bera. De asemenea, a participat la cursuri de măiestrie pianistică cu profesori, precum Avedis Kouyoumdijian, Stefan Vladar, Josu Solaun sau Cristina Marton Argerich.